شه‌فه‌ق نيوز/ ئه‌نجومه‌ن پيره‌يل ئه‌مريكى پرووژه‌ بڕيار ديموكراتخوازه‌يل ئه‌را تونه‌وكردن سزايه‌يل له‌بان سورياو روسياو ئيران ره‌ته‌و كرد، ئه‌ويش له‌ ناڕه‌زاييگ ئه‌را وه‌ردوامى به‌سانن به‌شيگ له‌ حكومه‌ت.
هه‌وڵ ديموكراتخوازه‌يل له‌باره‌ى وه‌ڕيخستن پرووژه‌گه‌يانه‌ له‌چوارچيوه‌ى ئه‌و قه‌وڵه‌يليانه‌ ئه‌را دروسكردن گرفت له‌گشت بڕياره‌يل له‌ ئه‌نجومه‌ن پيره‌يل و ته‌نانه‌ت ده‌نگداينيش له‌بان پرووژه‌ ياساى كووتاييهاوردن وه‌ به‌سانن حكومه‌ت و له‌ هه‌مان وه‌خت ره‌خنه‌يش له‌ لايه‌نگره‌يل دوناڵد ترامپ سه‌رۆكيش گرتن ئه‌را پشتگيريكردن داواكاريه‌گه‌ێ وه‌ بڕ 5،7 مليار دۆلار له‌وه‌ر دروسكردن ديوار جياكه‌ر.
جى باسه‌، پرووژه‌ سزايه‌يل مه‌رجه‌يليگ ديرێد ك روسياو ئيران ئه‌گريده‌و له‌وه‌ر ئه‌وه‌گ پشتگيرى سه‌ربازى پيشكه‌ش ئه‌كه‌ن ديمه‌شق له‌وه‌ر ئه‌و بارودوخ سه‌خته‌ ك سوريا ديرێده‌ى.
